५ जनाको परिवार पाल्न व्यवसायले कुनै समस्या नभएको बताउँदै भुर्तेलले परम्परागत खेती ६ महिना पनि खान नपुग्ने अनुभव सुनाए । उनले करिब ५० रोपनी क्षेत्रफलमा अम्रिसो लगाएका छन् । त्यस्तै ८ सयभन्दा बढी केराका बोट छन् । करिब १५ सय कफीका बिरुवा छन् । अढाइ दशकअघि परम्परागत खेतीको विरोध गर्दै अम्रिसो लगाएका भुर्तेल अहिले गाउँका मात्र नभई माझठानाकै अगुवा कृषक भएका छन् । भुर्तेलबाट प्रत्यक्ष÷अप्रत्यक्ष रूपमा करिब १ सय ५० घरधुरी प्रभावित भएको स्थानीय चक्रपाणि भुर्तेलले दाबी गरे ।
